



Pres-konferencija u Beogradu

Advokati Ilije Jurišića, Stevan Protić i Đorđe Dozet te predsjednik Fondacije Istina Pravda Pomirenje, Sinan Alić, održali su u srijedu, 20.februara 2008. press-konferenciju u Medija centru u Beogradu. Objašnjavajući zašto se konferencija održava, advokat Stevan Protić je naglasio da je odbrana primijetila da srbijanski mediji ne posvećuju dovoljno pažnje „slučaju Jurišić“ a i kada to čine onda su im glavni izvori u Tužilaštvu za ratne zločine Republike Srbije.

- Mi već mjesecima ponavljamo da smo spremni uči u sudnicu i za kratko vreme odbraniti Iliju Jurišića. Proceduralnim igrama Tužilaštvo je produžavalo pritvor je nije imalo valjane dokaze. Nemaju ih ni sada i u dokazivanju Jurišićeve nevinosti nama su dovoljni svjedoci Tužilaštva. Jednostavno rečeno, Ilija Jurišić nije član operativnog štaba, on nema nikakvu komandnu odgovornost, a ono što ne sporimo je da je on zaista preneo naredbu koja glasi „Na vatru odgovori vatrom“ koju je izdao njegov pretpostavljeni starešina. Tužilaštvo će na sudu morati dokazati njihovu varijantu naredbe koja, citiram, glasi: „Otvori vatru iz svih raspoloživih oružja po sredini kolone“. Na mestu gde se nalazi, Ilija Jurišičć nije znao niti je mogao videti da iz grada izlazi bilo kakva kolona, objasnio je Stevan Protić.

O tome kako se od strane Tužilaštvo neozbiljno pristupalo ovom opredmetu govorio je advokat Đorđe Dozet:
- Način na koji je došlo do podizanja optužnice je pravni presedan. U trenutku dok je još trajao istražni postupak i čitav predmet bio je u rukama istražnog sudije Milana Dilparića, koji je zajedno sa zamjenikom Tužioca za ratne zločine Republike Srbije u mome prisustvu saslušavao svjedoke  u Sarajevu, tužilac Vukičević je optužnicu proslijedio Okružnom sudu. To znači da je optužnica bila unapred napisana, a saslušanje u Sarajevu predstavljalo je najobičniju farsu.  Neozbiljnost tužilaštva potvrđuje i činjenica da su oni kao dokazni materijal priložili video-snimak Brčanske Malte koji počinje sa zakašnjenjem od jednog sata od trenutka kada se incident događa, a tu ima, primetili smo, i kadrova iz Dobrovoljačke ulice u Sarajvu. Mi ćemo Sudu priložiti originalne snimke koji su nastali u trenutku dešavanja, a ovdje je i njihov autor gospodin Sinan Alić, koji je u to  vrijeme bio novinar.

- Ja sam sada na čelu Fondacije Istina Pravda Pomirenje, a to je nevladina organizacija koja se bavi istraživanjem i dokumentovanjem ratnih dešavanja u periodu 1992-1995. Odgovorno tvrdim, ko god bude imao namjeru da u sudskom procesu utvrđuje punu istinu o Brčanskoj Malti, odnosno „Tuzlanskoj koloni“, neće moći bez konsultovanja ogromne arhivske građe koju posjedujemo. Tužilaštvo za ratne zločine Srbije nije to ni pokušalo i otuda ove improvizacije. Umjesto bilo kakvih komentara ja vam nudim video-snimke. Pogledajte ih i vidjećete da li je vojna kolona „nenaoružana“, kako tvrdi Vukčević, ali i u kavoj su poziciji „napadači“ kao i oružje koje imaju u rukama. Ako budete pažljivo analizirali snimak čučete kako u tri navrata komandir policijske jedinice, u trenutku kada nailazi vojna kolona, naređuje: „Nemoj neko da bi opalio i jedan metak“. Pogledajte to i napišite što god želite, objasnio je Sinan Alić, prvi čovjek Fondacije Istina Pravda Pomirenje

Konferenciji je prisustvovalo petnaestak novinara iz agencija Tanjug, Beta i Srna, Radio televizije Srbije, Radio televizije Republike Srpske, Radio Tuzle, Televizije FOX, Dnevnog avaza, lista Danas, Radija Slobodna Evropa, TV Pink, RTV ALFA. Pres konferenciji je prisutvovao i predstavnik OSCE-a u Beogradu te glasnoghovnirnik Tužilaštv za ratne zločine Republike Srbije, Bruno Vekarić. 
